CELEX: 62013CA0666
Language: fi
Date: 2014-11-20 00:00:00
Title: Asia C-666/13: Unionin tuomioistuimen tuomio (kahdeksas jaosto) 20.11.2014 (ennakkoratkaisupyyntö, jonka on esittänyt Finanzgericht Düsseldorf – Saksa) – Rohm Semiconductor GmbH v. Hauptzollamt Krefeld (Ennakkoratkaisupyyntö — Tulliliitto — Tariffiluokittelu — Yhteinen tullitariffi — Yhdistetty nimikkeistö — Nimikkeet 8541 ja 8543 — Moduulit, joilla lähetetään ja vastaanotetaan tietoja lähietäisyydellä — Alanimikkeet 8543 89 95 ja 8543 90 80 — Sähkökoneiden ja -laitteiden osien käsite)

26.1.2015   
            
            
               FI
            
            
               Euroopan unionin virallinen lehti
            
            
               C 26/7
            
         Unionin tuomioistuimen tuomio (kahdeksas jaosto) 20.11.2014 (ennakkoratkaisupyyntö, jonka on esittänyt Finanzgericht Düsseldorf – Saksa) – Rohm Semiconductor GmbH v. Hauptzollamt Krefeld
   (Asia C-666/13) (1)
   
   ((Ennakkoratkaisupyyntö - Tulliliitto - Tariffiluokittelu - Yhteinen tullitariffi - Yhdistetty nimikkeistö - Nimikkeet 8541 ja 8543 - Moduulit, joilla lähetetään ja vastaanotetaan tietoja lähietäisyydellä - Alanimikkeet 8543 89 95 ja 8543 90 80 - Sähkökoneiden ja -laitteiden osien käsite))
   (2015/C 026/09)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Finanzgericht Düsseldorf
   
      Pääasian asianosaiset
   
   
      Kantaja: Rohm Semiconductor GmbH
   
      Vastaaja: Hauptzollamt Krefeld
   
      Tuomiolauselma
   
   
               1)
            
            
               Tariffi- ja tilastonimikkeistöstä ja yhteisestä tullitariffista 23.7.1987 annetun neuvoston asetuksen (ETY) N:o 2658/87 liitteeseen I, sellaisena kuin se on muutettuna 1.8.2002 annetulla komission asetuksella (EY) N:o 1832/2002, sisältyvää yhdistettyä nimikkeistöä on tulkittava siten, että moduulit, joista jokainen muodostuu valoa säteilevän diodin, fotodiodin ja useiden muiden puolijohdekomponenttien välikytkennöistä ja joita voidaan käyttää infrapunalähettiminä tai -vastaanottimina, kun niihin syötetään virtaa laitteista, joihin ne on asennettu, kuuluvat kyseisen nimikkeistön nimikkeeseen 8543.
            
         
               2)
            
            
               Asetuksen N:o 2658/87 liitteeseen I, sellaisena kuin se on muutettuna asetuksella N:o 1832/2002, sisältyvää yhdistettyä nimikkeistöä on tulkittava siten, että pääasiassa kyseessä olevan kaltaisia moduuleja, jotka on asennettu laitteisiin, joiden mekaanisen tai sähköisen toiminnan kannalta ne eivät ole välttämättömiä, ei ole pidettävä kyseisen nimikkeistön alanimikkeessä 8543 90 80 tarkoitettuina osina, vaan ne kuuluvat mainitun nimikkeistön alanimikkeeseen 8543 89 95, joka koskee muita sähkökoneita tai -laitteita, joilla on itsenäinen tehtävä ja jotka eivät kuulu muualle yhdistetyn nimikkeistön 85 ryhmään.
            
         
      (1)  EUVL C 85, 22.3.2014.